Държавен вестник, бр. 71, 2023 г., стр. 13

БРОЙ  71	
Д Ъ Р Ж А В Е Н  В Е С Т Н И К 	
СТР.  13  
Раздел III
Управление на пазара на БЕТП
Чл. 3. (1) БЕТП АД е дружеството, което 
управлява организирания борсов пазар на 
природен газ на БЕТП. В това си качество 
БЕТП АД:
1. определя продуктите, които се търгуват 
на БЕТП;
2. определя общите принципи, изисква-
нията и процедурите за осъществяване на 
търговията на пазара на БЕТП; 
3. осигурява електронна система, позволя-
ваща извършването на покупка и продажба 
на пазарните сегменти на БЕТП;
4. определя критериите за членство за 
пазара на БЕТП; 
5. сключва договори за членство с канди-
датите за членове на пазара на БЕТП, които 
отговарят на критериите; 
6. установява и публикува референтни и 
среднопретеглени цени, когато е уместно; 
7. предоставя информация на Клиринговата 
къща и на Операторите на преносни мрежи 
за сключените сделки;
8. взема решения, необходими за функци-
онирането на пазара на БЕТП; 
9. осъществява сътрудничество с КЕВР 
и Операторите на преносни мрежи относно 
функционирането на пазара на БЕТП и пре-
дотвратяване на пазарни злоупотреби.
(2) БЕТП АД контролира поведението и 
дейността на членовете си по спазване на 
Правилата с цел осигуряване на работещ, 
прозрачен и конкурентен пазар. 
(3) Документите относно дейността на 
пазара на БЕТП, включително Правилата на 
пазара на БЕТП, приложения, пазарни из-
вестия, договори са на български език, като 
екземплярите на английски език са един-
ствено за улеснение и нямат правна тежест. 
Езикът за работа на електронната платформа 
е английски.
Раздел IV
Органи на пазара на БЕТП
Чл. 4. (1) Управляващ орган на пазара на 
БЕТП:
1. Пазарът на БЕТП се управлява от Съве-
та на директорите (СД) на БЕТП АД, който 
отговаря за функционирането и дейността му. 
СД има право да издава всякакви заповеди, 
решения, разпореждания и да приема мерки, 
за да осигури правилното провеждане на 
търговията на пазара на БЕТП. СД приема и 
изменя Правилата на пазара на БЕТП, преди 
да бъдат представени за одобрение от КЕВР. 
2. СД на БЕТП АД може да възложи част 
от оперативните си задачи, свързани с функ-
ционирането на пазара, на други органи от 
структурата на БЕТП АД или на трети лица.
(2) Помощни органи на пазара на БЕТП:
1. Комитет по организиран борсов пазар.
БЕТП АД може да създаде Комитет по 
организиран борсов пазар като независим 
помощен орган. Той има консултативна роля 
в процеса на вземане на решения относно 
Правилата и общите решения, свързани с 
пазара на БЕТП, и осъществява дейността 
си по правила, приети от СД на БЕТП АД.
В Комитета по организиран борсов пазар 
участват представители на членовете на па-
зара на БЕТП.
Правилата за работа и избор на състава 
на Комитета по организиран борсов пазар се 
публикуват на интернет страницата на БЕТП 
АД с Пазарно съобщение и са задължителни 
за членовете на БЕТП.
2. Надзор на пазара.
а) Същност на Надзора на пазара.
БЕТП АД създава Надзор на пазара като 
независим помощен орган. Надзорът на пазара 
е независим при вземане на решенията си 
и начина, по който организира и изпълнява 
задълженията си. 
Изпълнителният директор на БЕТП АД 
може да възложи на Надзора на пазара да 
осъществява проверки в рамките на неговите 
правомощия.
б) Принципи на работа на Надзора на 
пазара.
Надзорът на пазара провежда всички не-
обходими проучвания и систематично анали-
зира данните относно търговията на БЕТП и 
уреждането на сделки. Ако Надзорът на пазара 
установи факти, обосноваващи предположе-
ния, че са налице нарушения: на Правилата 
на пазара на БЕТП или приложимите норми 
на българското и/или европейското законо-
дателство; при поръчки, подадени на БЕТП, 
или при уреждане на търгувани сделки, други 
нередности, които могат да нарушат правил-
ното провеждане на търговията на БЕТП.
Надзорът на пазара своевременно уведо-
мява изпълнителния директор на БЕТП АД 
и ако е необходимо, Комисията за енергийно 
и водно регулиране (КЕВР).
В случай че Надзорът на пазара подозира 
нарушение на Правилата или някакво друго 
въздействие върху търговията на БЕТП, той 
трябва незабавно да информира изпълни-
телния директор на БЕТП АД, особено по 
отношение на възможните нередности при 
определяне на цените. Надзорът на пазара 
упражнява правомощията, които са му възло-
жени, единствено в подкрепа на обществения 
интерес.
в) Задължения, отговорности и права на 
Надзора на пазара.
Надзорът на пазара ежедневно наблюдава 
като независим орган функционирането на 
пазара и дейността на членовете на пазара 
на БЕТП. 
Надзорът на пазара следи за изпълнение 
на Правилата във връзка със сключването на 
сделки, спазването на Правилата от членовете